./data/phi0914/phi00140/phi0914.phi00140.perseus-lat1.xml
Titus Livius (Livy)
ea       urbs circumsessa cum a Celtiberis auxilia arcessisset, morantibus iis, non quia       ipsi cunctati sunt, sed quia profectos domo inexplicabiles continuis imbribus       viae et inflati amnes tenebant, desperato auxilio suorum in deditionem venit             Flaccus quoque tempestatibus foedis       coactus  exercitum omnem in urbem introduxit         Celtiberi, qui profecti erant a domo deditionis ignari, cum tandem superatis,       ubi primum remiserunt imbres, amnibus Contrebiam venissent, postquam nulla       castra extra moenia viderunt, aut in alteram partem translata rati aut       recessisse hostes, per neglegentiam effusi ad oppidum accesserunt   in eos duabus portis Romani eruptionem fecerunt et       incompositos adorti fuderunt   quae res ad       resistendum eos et ad capessendam pugnam inpediit, quod non uno agmine nec ad       signa frequentes veniebant, eadem magnae parti ad fugam saluti fuit:  sparsi enim toto passim campo se diffuderunt, nec       usquam confertos eos hostis circumvenit  tamen ad duodecim milia sunt caesa,       capta plus quinque milia hominum, equi quadringenti, signa militaria sexaginta       duo   qui palati e fuga domum se recipiebant       alterum agmen Celtiberorum venientium deditionem Contrebiae et suam cladem       narrando averterunt  extemplo in vicos castellaque sua omnes dilapsi   Flaccus a Contrebia profectus per Celtiberiam       populabundus ducit legiones multa castella obpugnando, donec maxima pars       Celtiberorum in deditionem venit   haec in citeriore Hispania eo anno gesta  in       ulteriore Manlius praetor secunda aliquot proelia cum Lusitanis fecit